CELEX: 62011CN0608
Language: et
Date: 2011-11-25 00:00:00
Title: Kohtuasi C-608/11 P: Land Wien’i 25. novembril 2011 esitatud apellatsioonkaebus Üldkohtu (kuues koda) 20. septembri 2011 . aasta otsuse peale kohtuasjas T-267/10: Land Wien versus Euroopa Komisjon

28.1.2012   
            
            
               ET
            
            
               Euroopa Liidu Teataja
            
            
               C 25/43
            
         
      Land Wien’i 25. novembril 2011 esitatud apellatsioonkaebus Üldkohtu (kuues koda) 20. septembri 2011. aasta otsuse peale kohtuasjas T-267/10: Land Wien versus Euroopa Komisjon
      (Kohtuasi C-608/11 P)
      (2012/C 25/80)
      Kohtumenetluse keel: saksa
      
         Pooled
      
      
         Apellant: Land Wien (esindaja: advokaat W.-G. Schärf)
      
         Teine menetlusosaline: Euroopa Komisjon
      
         Apellandi nõuded
      
      Apellant palub:
      Euroopa Liidu Kohtul muuta Euroopa Liidu Üldkohtu (kuues koda) 20. septembri 2011. aasta määrust kohtuasjas T-267/10 nii, et selles võetakse sisuliselt täielikult arvesse hagis esitatud nõudeid, ning mõista kulud esimese ja teise kohtuastmes välja Euroopa Komisjonilt.
      
         Väited ja peamised argumendid
      
      Apellatsioonkaebus on esitatud Üldkohtu 20. septembri 2011. aasta määruse peale, millega jäeti rahuldamata hageja ja apellandi hagi, mis sisuliselt puudutas nõuet tühistada komisjoni 25. märtsi 2010. aasta otsus, millega lõpetati hageja kaebuse menetlemine, mis puudutas Mochovce (Slovaki Vabariik) tuumaelektrijaama 3. ja 4. energiaploki ehitamist Slovakkias, ning nõuet tuvastada komisjoni tegevusetus ELTL artikli 265 tähenduses, kuna hagejale ei olnud vastuolus Euroopa Parlamendi ja nõukogu 30. mai 2001. aasta määrusega (EÜ) nr 1049/2001 (1) üldsuse juurdepääsu kohta Euroopa Parlamendi, nõukogu ja komisjoni dokumentidele esitatud kõiki seda ehitamist puudutavaid nõutud dokumente.
      Üldkohus on rikkunud Euratomi asutamislepingut, kuna ta ei ole tõlgendanud seda Lissaboni lepingut arvesse võttes. Üldkohus on jätnud tähelepanuta, et Lissaboni lepingus on põhiõiguste harta artiklis 42 sätestatud õigus tutvuda dokumentidega tunnistatud seaduslikuks õiguseks, millele apellant võib vahetult tugineda, selleks et saada komisjonilt kogu teavet, mis on viimasel Mochovce tuumaelektrijaama laiendamise kohta.
      Vastupidi Üldkohtu seisukohale on vastuseks hageja ja apellandi järelepärimisele komisjoni esitatud kiri akt, mida on võimalik vaidlustada ELTL artikli 263 tähenduses. See ilmneb Euroopa Kohtu väljakujunenud praktikast, eeskätt 11. novembri 1981. aasta otsusest kohtuasjas 60/81: IBM.
      
         (1)  ELT L 145, lk 43; ELT eriväljaanne 01/03, lk 331.